Komitee versoek einde van poskantoorstaking - Maroela Media
Komitee versoek einde van poskantoorstaking
Die parlementêre portefeuljekomitee oor telekommunikasie en posdienste het Dinsdag gesê poskantoorwerkers moet dadelik terugkeer werk toe ná die vrywillige bedanking van die Raad van die SA Poskantoor.
"Die Raad het bedank ná 'n vergadering op 31 Oktober tussen die komitee, die raadslede en uitvoerende bestuur, en Siyabonga Cwele, minister van telekommunikasie en posdienste," het die komitee in 'n verklaring gesê. "Die komitee het dit in dié vergadering benadruk dat die vakbonde saam met die bestuur van die SAPO moet werk om 'n volhoubare oplossing te vind en werkers aan te moedig om dadelik terug te keer werk toe." Klik hier om meer te lees.
Die staking deur die tydelike werkers duur nou al vier maande lank. Vakbonde eis 'n verhoging van 8% en permanente aanstellings van alle tydelike werkers. Die staking het die finansiële situasie by die poskantoor vererger, wat nou 'n agterstand van R400 miljoen beleef terwyl posvolumes steeds afneem.
LP's het vroeër vandeesmaand gehoor die Poskantoor is op die rand van 'n ineenstorting.
Nigerië-ineenstorting: Oorskot van SA'ners kom huis toe
Tiener in Noord-Kaap vermoor
Dalk moet hulle dit sommer net los. Ons almal gebruik reeds die courier services.
amanda blignaut · 5 jare gelede
Daar is baie wat werk benodig stel hulle aan!
lui werkers · 5 jare gelede
Dank die lui werkers af. Stel mense aan wat bereid is om te werk.
Die tydelike werkers sal verseker nie meer nodig wees nie? Verder: herstruktureer SAPO en onderhandel met die personeel wat oorbly (verkieslik sal hulle die personeel wees wat nie gestaak het nie….) 'n salaris verhoging.
Daar word te maklik gestaak deesdae en hulle kom altyd weg met die stakings. So dit gaan nooit stop sit nie. Hulle net te onosel om te besef hulle benadeel net hulle self met sulke stakings.
Jy kan nou wragtig nie verwag dat alles sal verloop as Zuma se 25 jarige dogter in beheer is van menslike hulpbronne nie. Die wekkas moet staak totdat al ou Cwele se nuut aangestelde gabbas ook bedank.
Lucas · 5 jare gelede
Die stupid werkers dink nie verder as hulle neus nie. As die poskantoor ineenstort het hulle in elke geval nie werk nie, maar dis nou mos n norm in die wonderlike Suid Africa en stakers kom weg met moord.